Na temelju članka 118. Zakona o socijalnoj skrbi („Narodne novine“ broj 18/22, 46/22, 119/22 i 156/23) i članka 44. Statuta Općine Cerna („Službeni vjesnik“ Vukovarsko-srijemske županije 13/09, 2/13, 24/14, 8/18 i 4/21) općinski načelnik Općine Cerna podnosi:


IZVJEŠTAJ O POLUGODIŠNJEM IZVRŠENJU PROGRAMA
SOCIJALNE SKRBI 
ZA 2024. GODINU

Članak 1.
Programom socijalne skrbi utvrđuju se oblik, opseg i način ostvarivanja socijalne skrbi na području općine Cerna.
Članak 2.
Za ostvarenje prava socijalne skrbi ovog Programa u periodu od 01.01.2024. do 30.06.2024. utrošeno je 21.075,55 €. 
Sredstva socijalne skrbi iz stavka 1. raspoređuju se:

	N  A  Z  I  V
	PRORAČUN 2024.- 2. rebalans (€)
	IZVRŠENJE (€)

	Pomoć obiteljima
	23.308,91
	6.729,05

	Pomoć umirovljenicima
	25.000,00
	12.120,00

	Crveni križ
	8.626,98
	2.226,50

	Ukupno:
	56.935,89
	21.075,55



Članak 3.
Program obuhvaća sljedeće oblike socijalne skrbi:
· jednokratna pomoć za podmirenje osnovnih životnih troškova
· jednokratna pomoć za nadvladavanje posebnih okolnosti ( smrt člana obitelji,  bolest,          
              starost, invalidnost, elementarne nepogode, i sl.),
· pomoć za plaćanje odvoza smeća , dimnjačarskih usluga  i komunalne naknade
· pomoć za opremanje novorođenčeta
· pomoć za podmirenje troškova stanovanja
· program zaželi 


Članak 4.
Pravo socijalne skrbi po ovom Programu pripada samcu i obitelji kada iz opravdanih razloga ne ostvaruje prihode potrebne za najnižu osnovnu egzistenciju, svojim radom, imovinom ili uz pomoć osoba koje su im dužne dati uzdržavanje.

Članak 5.
Jednokratna pomoć podrazumijeva pomoć za nadvladavanje posebnih okolnosti kao što su  pomoći za podmirenje osnovnih životnih troškova, podmirenje posebnih troškova smrt
člana obitelji, bolest, starost, invalidnost, elementarna nepogoda, pomoći za plaćanje komunalnih usluga, te pomoći za podmirenje troškova stanovanja.





Članak 6.
	Novčane pomoći  i potpore isplaćene su u skladu s prilivom sredstava u općinski proračun.		
Članak 7.
	Postupak ostvarenja prava na socijalnu skrb provodi, te donosi odluku Općinski načelnik.

Članak  8.
Ovaj Izvještaj dostavlja se Općinskom vijeću na usvajanje.
                                                          

                                                   

REPUBLIKA HRVATSKA
VUKOVARSKO-SRIJEMSKA ŽUPANIJA
OPĆINA CERNA
OPĆINSKI NAČELNIK

